***Atbildes uz jautājumiem iepirkumā ar ID nr.2018/16***

Iepirkumu komisija ir iepazinusies ar uzdotajiem jautājumiem iepirkumā „DABASGĀZES PIEGĀDE SIA "JŪRMALAS SLIMNĪCA VAJADZĪBĀM" ID NR. SIAJS2018/16 un sniedz sekojošas atbildes:

1. **Jautājums :**
2. Lūdzam izlabot līguma projekta .3. punkta otro teikumu, izsakot to šādā redakcijā: ”Pārdevējs ar sistēmas operatoru par Pircējam sniegtajiem sistēmas pakalpojumiem norēķinās saskaņā ar līguma, kas noslēgts ar sistēmas operatoru, noteikumiem.”
3. Lūdzam papildināt Līguma projekta 5.2. punktu ar 5.2.3. apakšpunktu šādā redakcijā: “5.2.3. Ja Pārdevējs no sistēmas operatora saņem informāciju par Pircēja tirgotāja maiņu. Šādos gadījumos Pārdēvējs paziņojumu par Līguma izbeigšanu Pircējam nesūta.”

**Atbilde:**

Paskaidrojam, ka saņemtie priekšlikumi par līguma projektu tiks ņemti vērā un tiks iekļauti līgumā, kas tiks slēgts iepirkuma rezultātā

**2. Jautājums :**

Nolikuma 11.5. punkts, kā arī Finanšu piedāvājums paredz, ka Pretendents piedāvājuma cenā neiekļauj sadales sistēmas (dabasgāzes uzglabāšanas, pārvades un sadales) pakalpojumu izmaksas un akcīzes nodokli. **Ja tirgotājam ir pašam savas dabas gāzes uzglabāšanas izmaksas, tās ir jānorāda pie piedāvātās cenas**. Savukārt Līguma projekta 3.2.punkts paredz, ka rēķinā ietveramas izmaksas par Pircējam sniegtajiem sistēmas pakalpojumiem (dabasgāzes sadales, pārvades un uzglabāšanas pakalpojums) un normatīvajos aktos noteiktie nodokļi dabasgāzei, sistēmas un citiem pakalpojumiem. Tādējādi nav viennozīmīgi skaidrs, vai dabasgāzes uzglabāšanas pakalpojums ir iekļaujams piedāvājumā norādāmajā cenā, jo no vienas puses iekavās tiek norādīts, ka tas kā sistēmas pakalpojums nav iekļaujams dabasgāzes cenā, bet, no otras puses, uzsvērts, ka “ja tirgotājam ir pašam savas dabas gāzes uzglabāšanas izmaksas, tās ir jānorāda pie piedāvātās cenas”. Ievērojot minēto, Pretendents lūdz Pasūtītāju skaidri un viennozīmīgi interpretējami definēt, kādas komponentes ir iekļaujamas dabasgāzes cenā.

**Atbilde:**

Komisija paskaidro, ka  iepirkuma dokumentācijā ir pietiekami skaidri norādīts, kādas izmaksas norādāmas piedāvājuma cenā. Tomēr, lai novērstu neskaidrības, ja tādas potenciālajiem pretendentiem radušās, Komisija norāda, ka Pretendents savā finanšu piedāvājumā  iekļauj tās izmaksas (tostarp – paša pretendenta izveidotās  dabasgāzes uzglabāšanas izmaksas, ja tādas tam ir), kas ir tieši pretendenta izmaksas, bet neiekļauj **sadales sistēmas** (dabasgāzes uzglabāšanas, pārvades un sadales) pakalpojumu izmaksas, kuras ir papildus maksājums trešajai personai – sadales sistēmas pakalpojumu sniedzējam, kā arī akcīzes nodokli. Visas citas izmaksas, kas tam rodas, lai kvalitatīvi nodrošinātu dabas gāzes piegādi slimnīcai, tas  piedāvātajā cenā iekļauj.

**3. Jautājums :**

Ja dabasgāzes cenā neiekļauj nevienu sistēmas pakalpojumu (nedz uzglabāšanu, nedz pārvadi, nedz sadali), tad Nolikumā nepieciešams svītrot teikumu, kas paredz, ka “ja tirgotājam ir pašam savas dabas gāzes uzglabāšanas izmaksas, tās ir jānorāda pie piedāvātās cenas”, Tehniskajā specifikācijā nepieciešams svītrot teikumu “Finanšu piedāvājumā cenā jābūt iekļautām Tirgotāja dabasgāzes uzglabāšanas cenām, ja tādas tam ir” un attiecīgi nepieciešams precizēt līguma projekta 3.2.punktu, no iekavām svītrojot vārdu “uzglabāšanas”. Savukārt gadījumā, ja Pasūtītājs vēlas, lai dabasgāzes cenā tiktu iekļautas uzglabāšanas izmaksas (ja pretendents ir plānojis uzglabāt dabasgāzi), tad nepieciešams Nolikumā, Finanšu piedāvājumā, kā arī līguma projekta 3.2. punktā skaidri noteikt, ka dabasgāzes cenā ir jāiekļauj dabasgāzes uzglabāšanas pakalpojums un maksa par pārvades sistēmas pakalpojumu - pārvades jaudu. Papildus Pasūtītājs maksā par sadales sistēmas pakalpojumiem, dabasgāzes pārvades sistēmas pakalpojumu –izejas punktu Latvijas lietotāju apgādei un normatīvajos aktos noteiktos nodokļus dabasgāzei un sistēmas pakalpojumiem.

**Atbilde:**

Līguma 3.2. punkts līguma projektā tiks precizēts sekojošā redakcijā :

3.2. Papildus Dabasgāzes cenas izmaksām rēķinā ietveramas izmaksas par Pircējam sniegtajiem **sadales** sistēmas pakalpojumiem (dabasgāzes sadales, pārvades un uzglabāšanas pakalpojums) un normatīvajos aktos noteiktos nodokļus dabasgāzei, sistēmas un citiem pakalpojumiem.